CELEX: C2007/140/10
Language: lt
Date: 2007-06-23 00:00:00
Title: Byla C-33/07 2007 m. sauso 24 d. Tribunal Dâmboviţa (Rumunija) pateiktas prašymas priimti prejudicinį sprendimą byloje Ministerul Administraţiei şi Internelor prieš Gheorghe Jipa

23.6.2007   
            
            
               LT
            
            
               Europos Sąjungos oficialusis leidinys
            
            
               C 140/6
            
         2007 m. sauso 24 d. Tribunal Dâmboviţa (Rumunija) pateiktas prašymas priimti prejudicinį sprendimą byloje Ministerul Administraţiei şi Internelor prieš Gheorghe Jipa
   (Byla C-33/07)
   (2007/C 140/10)
   Proceso kalba: rumunų
   Prašymą priimti prejudicinį sprendimą pateikęs teismas
   
      Tribunal Dâmboviţa (Rumunija)
   Šalys pagrindinėje byloje
   
      Ieškovas: Ministerul Administraţiei şi Internelor — Direcţia Generală de Paşapoarte Bucureşti (Administracijos ir vidaus reikalų ministerija — Bukarešto pasų generalinis direktoratas)
   
      Atsakovas: Gheorghe Jipa
   Prejudiciniai klausimai
   
               1.
            
            
               Ar EB 18 straipsnis (konsoliduota versija, paskelbta OL C 325, 2002 m. gruodžio 24 d.) turi būti aiškinamas taip, kad jis draudžia, jog Rumunijos teisės nuostatos (Įstatymo Nr. 248/2005 dėl laisvo Rumunijos piliečių judėjimo užsienyje 38 ir 39 straipsniai) sudarytų kliūtis laisvam asmenų judėjimui?
            
         
               2.
            
            
               
                           a)
                        
                        
                           Ar nacionalinio įstatymo Nr. 248/2005 38 ir 39 straipsniai, kurie draudžia asmeniui (Rumunijos, o dabar jau ir Europos Sąjungos piliečiui) laisvai judėti kitoje valstybėje (šioje byloje — Europos Sąjungos valstybėje narėje), sudaro EB 18 straipsnyje draudžiamas kliūtis laisvam asmenų judėjimui?
                        
                     
                           b)
                        
                        
                           Ar viena Europos Sąjungos valstybė narė (šiuo atveju Rumunija) gali apriboti laisvą savo piliečių judėjimą kitos valstybės narės teritorijoje?
                        
                     
         
               3.
            
            
               
                           a)
                        
                        
                           Ar „nelegalus gyvenimas“ pagal nacionalinę nuostatą –Vyriausybės dekretą Nr. 825/2005 dėl Rumunijos vyriausybės ir Belgijos Karalystės, Liuksemburgo Didžiosios Hercogystės ir Nyderlandų Karalystės vyriausybių susitarimo dėl nelegaliai esančių asmenų priėmimo atgal (readmisijos) patvirtinimo (teisės aktas, kuriuo buvo paremta (Belgijoje) „nelegaliai gyvenusio“ atsakovo readmisija), patenka į Direktyvos 2004/38/EB 27 straipsnyje numatytas „viešosios tvarkos“ ar „visuomenės saugumo“ priežastis ir dėl to galima apriboti tokio asmens judėjimo laisvę?
                        
                     
                           b)
                        
                        
                           Jeigu į prieš tai buvusį klausimą būtų atsakyta teigiamai, ar Direktyvos 2004/38/EB dėl Sąjungos piliečių ir jų šeimos narių teisės laisvai judėti ir gyventi valstybių narių teritorijoje (1) 27 straipsnis turi būti aiškinamas taip, kad valstybės narės gali automatiškai numatyti Europos Sąjungos piliečio teisės laisvai judėti ir gyventi apribojimus dėl „viešosios tvarkos“ ir „visuomenės saugumo“ priežasčių, nepatikrinus „atitinkamo asmens elgesio“?
                        
                     
         
      (1)  OL L 158,p. 77.